Brīnumainās

"Brīnumainās" () ir 2023. gada ASV supervaroņu filma, kas balstīta uz Marvel Comics tāda paša nosaukuma supervaroņu komandu. To producējusi Marvel Studios un izplata Walt Disney Studios Motion Pictures. Filma ir turpinājums 2019. gada filmai "Kapteine Mārvela". Filmas režisore un scenārija līdzautore ir Nia DaKosta. Šī ir Marvel Cinematic Universe 33. filma. Galvenās lomas atveido Bri Lārsone, Tīona Parisa, Imāna Vellāni, Zāvi Eštone, Gērijs Lūiss, Paks Sodžuns, Zenobija Šrofa, Mohans Kapurs, Sāgars Šaiks un Semjuels Džeksons.

Filmā Kerola Denversa atgūst savu zaudēto personību, kuru bija atņēmuši citplanētiešu rases tirāni, taču neparedzētās sekas iesaista Kerolu jaunā konfliktā, kurā uz viņas pleciem gulstas atbildība par destabilizētā Visuma likteni. Viņai nāksies apvienoties ar superspējas pārzinošām jaunām palīdzēm, lai kopīgiem spēkiem uzveiktu draudus un sekmētu miera iestāšanos.

Filmas "Brīnumainās" pirmizrāde notika  Lasvegasā, bet ASV kinoteātros to demonstrēja no 10. novembra kā daļu no MCU piektās fāzes. Latvijā filmu kinoteātros varēja skatīties no . Tā saņēma dažādus kritiķu vērtējumus, slavējot aktierspēli, bet kritizējot scenāriju. Filma bija kases izgāšanās, tā nopelnīja 206 miljonus ASV dolāru pie 274,8 miljonu ASV dolāru liela ražošanas budžeta, neskaitot mārketinga izmaksas. Tādējādi šī ir viszemāko ieņēmumu MCU filma.

 Atsauces 

 Ārējās saites 

Kategorija:2023. gada filmas
Kategorija:ASV filmas
Kategorija:Marvel Cinematic Universe
Kategorija:Walt Disney Pictures filmas
Kategorija:Supervaroņu filmas